For i disse dage er der middelalderdage på Voergaard Slot. Og for familien Mikkelsen er det feriedestinationen i uge 29. for 16. gang i træk. - Det er en del af vores familie. Det har ikke været sommer, hvis det ikke har været Voergaard, fortæller Ruben Lemcke Mikkelsen. I otte dage lever de nemlig som man gjorde i 1533 sammen med en del andre frivillige, som har opsat boder med ting fra middelalderen. Her er der både bønder, smede og en biskop, som tager del i middelalderdagene. Familien Mikkelsen som håndværkere. - Det er en måde at komme tættere på familien. Tæt på folk, fordi man er her. Stikket er rykket ud, man sidder og snakker, hygger og spiser, fortæller Ruben Lemcke Mikkelsen. Et afbræk fra hverdagen Og det er generelt en stor del af middelalderdagene, at familier kommer og oplever, hvordan det var at leve dengang. - Det er meget familier, og det er også en udvidet familie, man jo så har heroppe, hvor alle kender alle, siger Julie Smith, som er formand for Voergaard Levende Historie. For flere er gengangere, og man hjælper hinanden, mens man "holder ferie". En af de største grunde til, at både Ruben Lemcke Mikkelsen og Julie Smith fortsætter, er, at det er at afbræk fra hverdagen. - Det handler om bare at slappe af. Lige glemme hvad der sker udenfor, få mobiltelefonen væk og så nyde at være udenfor, fortæller Julie Smith og bliver fulgt op af Ruben Lemcke Mikkelsen: - Jeg kan faktisk godt lide at tage farten lidt af, at man lige puster ud. Men jeg er heller ikke mere frelst, end når jeg kommer hjem herfra - så skal jeg lige med igen. Teknologi er nemlig forbudt, når man er i middelalderen. Og alt arbejde foregår som dengang - med håndkraft. Har man dårlig tålmodighed, så er nogle dage tilbage i tiden måske den helt rigtige kur. - I gamle dage, var jeg nok mere en pølerøv, end jeg er nu.  Og det skulle gå enormt stærkt, for nu skulle man bare. Men nu kan det godt være, at jeg tager det mere med ro, siger Ruben Lemcke Mikkelsen. Men selvom man lever som for cirka 3000 år siden, så kan man dog godt kigge frem i tiden. - Vi er her 100 procent også næste år. Stagsted Håndværkeren er kommet for at blive, slutter Ruben Lemcke Mikkelsen.

Referat:
Mens nogen tager familien med sydpå, tager andre dem tilbage til middelalderen.